stanford-oval/wikipedia huggingface dataset:
เหลย์ จฺวิน

เหลย์ จฺวิน (จีนตัวย่อ: 雷军; จีนตัวเต็ม: 雷軍; พินอิน: Léi Jūn) เป็นนักธุรกิจชาวจีน ผู้ร่วมก่อตั้งบริษัทเสียวหมี่ ผู้ผลิตโทรศัพท์มือถือและอุปกรณ์รายใหญ่ของโลก ทำให้เหลย์ จฺวิน กลายเป็นบุคคลที่ร่ำรวยเป็นอันดับต้น ๆ ของจีนและของโลก
ประวัติ

เหลย์เกิดเมื่อวันที่16 ธันวาคม ค.ศ. 1969 ที่เมืองเซียนเถา มณฑลหูเป่ย์ ก่อนจะจบการศึกษาจากโรงเรียนมัธยมเมียนหยาง และเริ่มศึกษาต่อที่มหาวิทยาลัยอู่ฮั่น สามารถเก็บหน่วยกิตจนสำเร็จการศึกษาระดับปริญญาตรีภายในเวลา 2 ปีในสาขาวิทยาการคอมพิวเตอร์ เริ่มตั้งบริษัทแรกของตัวเองขณะที่ศึกษาปีสุดท้ายในช่วงมหาวิทยาลัยในชื่อ Gundugoms
ต่อมานปี ค.ศ. 1992 เหลย์เข้าทำงานกับบริษัทคิงซอฟต์ในตำแหน่งวิศวกร ก่อนจะกลายเป็นประธานเจ้าหน้าที่บริหารของบริษัทในปี ค.ศ. 1998 และนำบริษัทจดทะเบียนในตลาดหลักทรัพย์และเปิดขายหุ้นต่อสาธารณชน (IPO) ได้ในเวลาต่อมา จากนั้นเมื่อวันที่ 20 ธันวาคม ค.ศ. 2007 เหลย์ได้ลาออกจากตำแหน่งประธานและประธานเจ้าหน้าที่บริหารโดยให้เหตุผลเรื่องสุขภาพ
หลังจากลาออก เหลย์ผันตัวมาเป็นนักลงทุน ด้วยการตั้งบริษัทลงทุนชุนเหว่ยแคปิตอล โดยเน้นการลงทุนกับวิสาหกิจเริ่มต้น (start-up) กว่า 20 แห่ง จากนั้นเริ่มลงทุนในบริษัทอีคอมเมิร์ซ เครือข่ายสังคมออนไลน์ และโทรศัพท์มือถือ
เมื่อ ค.ศ. 2010 เหลย์ได้ตั้งบริษัทเสียวหมี่ขึ้น เป็นบริษัทเทคโนโลยีผู้ผลิตสมาร์ทโฟน แอพลิเคชันมือถือ และอุปกรณ์เครื่องใช้ไฟฟ้าในบ้าน มีผู้ร่วมก่อตั้งเป็นอดีตผู้บริหารของกูเกิล โมโตโรลา คิงซอฟต์ในจีน และอาจารย์มหาวิทยาลัยในปักกิ่ง ก่อนจะลงจากตำแหน่งประธานของเสียวหมี่ในเดือนธันวาคม ค.ศ. 2019
เกียรติประวัติ

เหลย์ จฺวิน ได้รับการแต่งตั้งให้เป็นศาสตราจารย์กิตติคุณของมหาวิทยาลัยหลายแห่ง ได้แก่ มหาวิทยาลัยอู่ฮั่น สถาบันวิศวกรรมเจิ้งโจว นอกจากนี้ยังได้รับยกย่องให้เป็นนักธุรกิจแห่งปีของนิตยสารฟอบส์เอเชียในปี ค.ศ. 2014
ชีวิตส่วนตัว

เหลย์ จฺวิน สมรสกับจาง ถง มีบุตรด้วยกัน 2 คน
แบล็กเกิล

แบล็กเกิล (Blackle) เป็นเว็บไซต์ที่ดัดแปลงมาจากเว็บไซต์กูเกิล พัฒนาโดย บริษัทฮีปมีเดีย จากออสเตรเลีย
ระบบเสิร์ชเอนจินนั้นจะใช้ฐานข้อมูลตัวเดียวกับกูเกิล แต่จะมีการดัดแปลงหน้าตาที่ต่างออกไป โดยมีหน้าจอพื้นหลังโทนดำ ตัวอักษรสีขาวหรือเทา ทำให้ประหยัดพลังงาน เพราะพื้นสีดำใช้แสงสว่างน้อยกว่าสีขาว ส่วนการค้นหานั้นก็ได้ผลลัพธ์ใกล้เคียงกับกูเกิล แต่ไม่ได้เป็นส่วนหนึ่งส่วนใดของกูเกิลแต่อย่างใด
การวิพากษ์วิจารณ์ ข้อดีข้อเสีย

ลักษณะการใช้งานที่โฆษณาไว้ได้แก่
สามารถประหยัดไฟได้อย่างน้อยประมาณ 750 เมกกะ-วัตต์ ต่อปี ซึ่งในโลกปัจจุบันนี้ การประหยัดพลังงานเป็นสิ่งสำคัญอย่างยิ่ง
ประหยัดค่าไฟของบ้าน
ประหยัดค่าไฟโลก (ลดการผลิตไฟฟ้า) จะทำให้โลกเย็นลง
ต่ออายุหน้าจอของเราให้ยืนนาน
ไม่มีโหมด "หน้าคล้ายกัน"
ไม่สามารถหาภาพได้
ไม่ถนอมสายตาคนแก่
แหล่งข้อมูลอื่น

เว็บไซต์อย่างเป็นทางการ
เหตุระเบิดรถไฟฟ้าใต้ดินมินสค์ พ.ศ. 2554

| เหตุระเบิดรถไฟฟ้าใต้ดินมินสค์ พ> ศ. 2554 |
| --- | --- |
เจ้าหน้าที่ฉุกเฉินที่
สถานที่: สถานีออคต์ยาเบอร์สคายา, มินสค์, ประเทศเบลารุส
วันที่: 11 เมษายน 2011  17:56 น. (UTC+3)
เป้าหมาย: รถไฟใต้ดินมินสค์
อาวุธ: Nail bomb with 5-7 kg TNT equivalent strength
ตาย: 15
ผู้เสียหาย: ได้รับบาดเจ็บ 204 คน
ผู้ก่อเหตุ: Lone wolves: Dzimitry Kanavalau and Vlad Kavalyou
เหตุระเบิดรถไฟฟ้าใต้ดินมินสค์ พ.ศ. 2554 เกิดขึ้นเมื่อวันที่ 11 เมษายน พ.ศ. 2554 ซึ่งทำให้มีอย่างน้อย 12 คนเสียชีวิต และอีก 204 คนได้รับบาดเจ็บ หลังเกิดเหตุระเบิดแรงดันสูงในรถไฟฟ้าใต้ดินมินสค์ ประเทศเบลารุส เหตุระเบิดเกิดขึ้นที่สถานีกลาง ออคต์ยาเบอร์สคายา เมื่อเวลา 17.55 น. ตามเวลาท้องถิ่น
แต่เดิมสาเหตุของการระเบิดนี้ยังไม่แน่ชัด แต่มีการพบระเบิดบรรจุตะปูและตลับลูกปืน ประธานาธิบดีเบลารุส อเล็กซานเดอร์ ลูกาเชนโก ยืนยันว่าเหตุระเบิดดังกล่าวมีเป้าหมายที่จะบ่อนทำลายสันติภาพและเสถียรภาพและพูดเป็นนัยว่าต่างชาติอาจเข้ามาเกี่ยวข้องกับเหตุระเบิดดังกล่าวด้วย แต่ก็ออกคำสั่งให้มีการสืบสวนฉุกเฉินในคลังเก็บอาวุธภายในประเทศ สำนักงานอัยการได้เริ่มการสืบสวนทางอาญาและจัดเหตุการณ์ดังกล่าวว่าเป็นเหตุก่อการร้าย
ผู้ต้องสงสัยสองคนถูกจับกุมเมื่อวันที่ 13 เมษายน ซึ่งยอมรับสารภาพว่าเป็นผู้วางระเบิด แต่ยังไม่ได้รับการระบุเอกลักษณ์จากทางการ ด้านแรงจูงใจยังไม่ปรากฏชัดเจน ตามผลการสืบสวน ระเบิดที่ใช้นั้นมีลักษณะเฉพาะตัวและเจ้าหน้าที่สืบสวนต่างชาติก็ได้แสดงความสนใจในระเบิดอย่างมาก
สถานการณ์

เหตุระเบิดเกิดขึ้นเมื่อเวลาประมาณ 18.00 น. ระหว่างช่วงเวลาเร่งด่วนที่สถานีออคต์ยาเบอร์สคายา ซึ่งทำหน้าที่เป็นสถานีเดียวที่เปลี่ยนเส้นทางระหว่างสองเส้นทางในรถไฟฟ้าใต้ดินมินสค์ สถานีออคต์ยาเบอร์สคายา เช่นเดียวกับเกือบทุกสถานีในมินสค์ มีชานชาลาเกาะกลาง และระหว่างเกิดเหตุระเบิดขึ้นนั้น รถไฟนั้นตั้งอยู่บนรางรถไฟทั้งสองด้าน ตามผลการสืบสวนเบื้องต้น ระเบิดถูกพบใต้ม้านั่งที่ติดกับรางรถไฟข้าเข้า ระเบิดเกิดระเบิดขึ้นติดกับโบกี้คันที่สองของรถไฟขาเข้า ขณะที่เกิดระเบิดขึ้นนั้น มีประชาชนอย่างน้อย 300 คนอยู่ในพื้นที่ และรถไฟขาออกเดินทางออกจากสถานีโดยไม่มีการหยุด พยานระบุว่า มี "แสงวาบและเสียงระเบิด" ขณะที่ผู้โดยสารออกจากรถไฟซึ่งเพิ่งจะมาถึงสถานี มีรายงานว่าระเบิดถูกห่อด้วยตะปูและตลับลูกปืนซึ่งเทียบเท่ากับทีเอ็นทีหนัก 5 กิโลกรัม
สถานการณ์ > เหยื่อ

เหยื่อที่ได้รับบาดเจ็บถูกส่งตัวไปยังโรงพยาบาลห้าแห่งในมินสค์ ในหมู่ผู้ได้รับบาดเจ็บนั้น 22 คนมีอาการสาหัส และอีก 30 คนได้รับบาดเจ็บปานกลาง
| สัญชาติ | เสียชีวิต | ได้รับบาดเจ็บ |
| --- | --- | --- |
|  เบลารุส | 12 | 196 |
|  รัสเซีย | 0 | 5 |
|  อาร์มีเนีย | 0 | 1 |
|  เติร์กเมนิสถาน | 0 | 1 |
|  ยูเครน | 0 | 1 |
| รวม | 12 | 204 |
ครอบครัวของผู้ที่เสียชีวิตในเหตุระเบิดจะได้รับเงินช่วยเหลือเทียบเท่า 10,000 ดอลลาร์สหรัฐ นอกเหนือจากการชดเชยเป็นตัวเงินแล้ว ครอบครัวจะได้รับการปรึกษาจากนักสังคมสงเคราะห์และจิตแพทย์
วันไว้อาลัยแห่งชาติได้รับการประกาศไว้เมื่อวันที่ 13 เมษายน
ปฏิกิริยาต่อเหตุการณ์

สหประชาชาติ โดยเลขาธิการสหประชาชาติ นายบัน คี มูน ได้กล่าวว่า "ข้าพเจ้าไม่ทราบเกี่ยวกับแรงจูงใจในสิ่งที่เกิดขึ้น แต่ข้าพเจ้าได้รับรายงานว่าเหตุการณ์นี้เกิดขึ้นเป็นการกระทำโดยเจตนาถ้ารู้อย่างนี้แล้วมันคือสิ่งที่ยอมรับไม่ได้แล้วจะต้องถูกลงโทษ อะไรก็ตามถ้าเราใช้ความรุนแรง มันคือสิ่งที่ไม่เหมาะสมเลย"
สหภาพยุโรป ประธานรัฐสภายุโรป ได้แสดงความเสียใจต่อเหตุการณ์ที่เกิดขึ้น
องค์การความร่วมมือและความมั่นคงในยุโรป  (The Organization for Security and Co-operation in Europe- OSCE) ประธานองค์การ OSCE ได้แสดงความเสียใจต่อเหตุการณ์ที่เกิดขึ้น
องค์การสนธิสัญญาความมั่นคงร่วมกัน  (Collective Security Treaty Organization- CSTO) ประธานองค์การ CSTO ได้แสดงความเสียใจต่อเหตุการณ์ที่เกิดขึ้น
ประเทศอาร์มีเนีย  นายเซอร์จ ซาร์คสยัน ประธานาธิบดีอาร์มีเนีย ได้แสดงความเสียใจต่อเหตุการณ์ที่เกิดขึ้นและพร้อมให้ความช่วยเหลือด้านการรักษาผู้บาดเจ็บโดยให้การรักษาในโรงพยาบาลที่กรุงเยเรวาน เมืองหลวงของประเทศ
ประเทศจีน โฆษกกระทรวงต่างประเทศ (ประเทศจีน) กล่าวว่า "จีนขอประณามการกระทำดังกล่าวและจีนสนับสนุนความพยายามของผู้นำของเบลารุสเพื่อต่อสู้กับการก่อการร้าย"
ประเทศเอสโตเนีย นายโทมัส เฮนดริค อิลเวส ประธานาธิบดีเอสโตเนีย ได้ส่งจดหมายแสดงความเสียใจไปถึงไปถึงประธานาธิบดีลูคาเชนโก ผู้นำเบลารุส
ประเทศจอร์เจีย  เลขานุการด้านข่าวสารของประธานาธิบดีจอร์เจีย ได้กล่าวว่า "ประธานาธิบดีจอร์เจียและประชาชนชาวจอร์เจียรู้สึกเห็นใจอย่างสุดซึ้งกับญาติและเพื่อนที่ถูกฆาตกรรมในการโจมตีของผู้ก่อการร้าย
ประเทศอิสราเอล  รัฐมนตรีว่าการกระทรวงต่างประเทศ (ประเทศอิสราเอล) ได้แสดงความเสียใจและจะส่งทีมงานผู้เชี่ยวชาญในการต่อต้านการก่อการร้ายของสำนักงานด้านความปลอดภัยอิสราเอล
ประเทศคาซัคสถาน  รัฐมนตรีว่าการกระทรวงต่างประเทศ (ประเทศคาซัคสถาน) ได้แสดงความเสียใจและแสดงความมั่นใจว่าจะสามารถหาผู้ที่กระทำความผิดในคราวนี้มาลงโทษตามกฎหมายได้
ประเทศคีร์กีซสถาน  รองนายกรัฐมนตรีคีร์กีซสถานกล่าวว่า "การก่อการร้ายในเบลารุสจะไม่มีผลต่อการตัดสินใจของคีร์กีซสถานในการเข้าร่วมเป็นสมาชิกของสหภาพศุลกากร ของประเทศรัสเซีย เบลารุส และคาซัคสถาน
ประเทศลัตเวีย นายวาลดีส ซาตเลอร์ส ประธานาธิบดีลัตเวีย ได้แสดงความเสียใจต่อเหตุการณ์ที่เกิดขึ้นสำหรับชาวเบลารุสในเหตุการณ์นี้โดยเฉพาะอย่างยิ่ง ประธานาธิบดีได้แสดงความกังวลสำหรับบรรดาผู้ที่ได้รับบาดเจ็บและเสียชีวิตและได้หวังว่าผู้บาดเจ็บในครั้งนี้จะหายโดยเร็ว
โมกราชินี

| โมกราชินี |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Gentianales
วงศ์:: Apocynaceae
สกุล:: Wrightia
สปีชีส์:: W. sirikitiae
ชื่อทวินาม
Wrightia sirikitiae 

โมกราชินี ชื่อวิทยาศาสตร์:  Wrightia sirikitiae เป็นไม้ยืนต้นในวงศ์ Apocynaceae ดอกเป็นดอกช่อ มีดอกย่อย 2-6 ดอก ออกดอกช่วงเดือนมกราคม – กุมภาพันธ์ พบครั้งแรกที่เขาหินปูนในอำเภอพระพุทธบาท จังหวัดสระบุรี โดย D.J. Middleton และ ศ.ดร.ธวัชชัย สันติสุข เมื่อ 27 กุมภาพันธ์ พ.ศ. 2544 โดยมีการกระจายพันธุ์ในเขตภาคกลางตั้งแต่นครสวรรค์ สระบุรี ลพบุรี และสระแก้ว ชื่อสปีชีส์ตั้งตามพระนามาภิไธยของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ระเบียงภาพ

ลักษณะของดอกมุมต่างๆ
โมกราชินี
โมกราชินี
โมกราชินี
อเมริกาส์เน็กซต์ท็อปโมเดล ฤดูกาลที่ 23

| อเมริกาส์เน็กซต์ท็อปโมเดล ฤดูกาลที่ 23 |
| --- | --- |

ประเภท: เรียลลิตี้
สร้างโดย: ไทรา แบงส์
พัฒนาโดย: เคน ม็อค   เคนย่า แบร์ริส
ประเทศแหล่งกำเนิด:  สหรัฐ
จำนวนตอน: 15
การผลิต
ผู้อำนวยการผลิต: ไทรา แบงส์   เคน ม็อค   เจ.พอล บุชเชมี่   ดาน่า เช แกเบรียน   เจมี่ แกลสสัน
ความยาวตอน: 60 นาที
ออกอากาศ
เครือข่าย: VH1
ออกอากาศ: 12 ธันวาคม พ.ศ. 2559 – 8 มีนาคม พ.ศ. 2560
อเมริกาส์เน็กซต์ท็อปโมเดล ฤดูกาลที่ 23 เป็นฤดูกาลที่จะเริ่มออกอากาศในวันที่ 12 ธันวาคม พ.ศ. 2559 ทางช่อง VH1 ซึ่งได้ถูกนำกลับมาสร้างใหม่อีกครั้ง หลังจากที่ถูกยกเลิกการผลิตไปในช่อง The CW ในเดือน ตุลาคม พ.ศ. 2558 โดยในฤดูกาลนี้จะกลับมาผลิตเป็นรูปแบบดั้งเดิมของรายการอีกครั้ง ที่รับสมัครผู้เข้าแข่งขันเป็นผู้หญิงทั้งหมด โดยจะยกเลิกการสมัครจากผู้ชาย อีกทั้ง ฤดูกาลนี้ยังจะได้ นักร้องและนักแสดงสาวชาวอังกฤษชื่อดัง ริต้า โอรา มาเป็นกรรมการหลักคนใหม่ แทนที่ ไทรา แบงส์ รวมถึง คณะกรรมการยังได้ทำการเปลี่ยนใหม่ทั้งหมด โดยจะประกอบไปด้วย สุดยอดนางแบบไซส์ใหญ่ แอชลีย์ เกรแฮม, หัวหน้าฝ่ายความคิดสร้างสรรค์จากนิตยสาร เปเปอร์ แม็กกาซีน ดรูว์ เอลเลียต และสไตลิสต์ชื่อดัง ลอว์ โรช แทนที่กรรมการชุดเก่าคือ เคลลี่ ครูโทน และผู้ฝึกสอนการเดินแบบ มิส เจ.อเล็กซานเดอร์ โดย ไทร่า จะยังคงทำหน้าที่เป็น ผู้อำนวยการผลิต อยู่เช่นเดิม
โดยผู้ชนะของฤดูกาลนี้ คือ อินเดีย แกนส์ สาวน้อยอายุ 20 ปี จาก รัฐวอชิงตัน ซึ่งรางวัลที่เธอจะได้รับ ได้แก่ เงินสดมูลค่า 100,000 เหรียญสหรัฐ, ถ่ายโฆษณาแคมเปญจน์ให้กับเครื่องสำอาง "ริมเมล ลอนดอน", ถ่ายภาพแฟชั่นเซ็ตให้กับนิตยสาร "เปเปอร์ แม็กกาซีน" และเซ็นสัญญาทำงานร่วมกับช่อง VH1
ข้อมูลการออกอากาศ > Business, Brand, Boss

ออกอากาศ 12 ธันวาคม 2559
สาวๆทั้งหมดที่เข้ารอบ 28คนสุดท้าย ได้เดินทางมาถึง นิวยอร์ก และพวกเธอได้ถูกพาไปพบกับ ไทรา แบงส์ ซึ่งไทร่า ได้แจ้งให้กับสาวๆทราบว่าในฤดูกาลนี้จะเป็นการค้นหาสุดยอดนางแบบอย่างที่เคยทำมา แต่จะหาคนที่เป็นนางแบบสังคมออนไลน์ไปพร้อมๆกันด้วย รวมถึงเธอยังได้ให้คำแนะนำสาวๆเกี่ยวกับความสำคัญของการสร้างแบรนด์เฉพาะตัวของแต่ละคน หลังจากนั้น พวกเธอจึงได้ ถ่ายภาพคอมป์การ์ดสำหรับนางแบบ ต่อมา พวกเธอได้ถูกพามาพบกับ ริต้า โอรา, แอชลีย์ เกรแฮม, ดรูว์ เอลเลียต และลอว์ โรช ที่จะมาเป็นคณะกรรมการใหม่สำหรับฤดูกาลนี้ ซึ่งริต้า จะมาทำหน้าที่เป็นกรรมการ และพิธีกรหลัก แทน ไทร่า แต่พวกเธอก็ต้องประหลาดใจอีกครั้ง เมื่อ ริต้า ได้เปิดเผยว่า พวกเธอจะต้องแบ่งออกเป็น สองกลุ่ม เพื่อไปคัดตัวกับดีไซน์เนอร์ สองที่ คือ ลาควอน สมิทธิ์ และ ฟิลลิปส์ ไพลน์ ซึ่งดีไซน์เนอร์ทั้งสอง จะมีส่วนช่วยร่วมกับกรรมการในการตัดสินใจด้วยว่า ใครจะผ่านเข้าสู่รอบ 14คนสุดท้าย
สำหรับการคัดตัวของฟิลลิปส์ ไพลน์ นั้น อินเดีย เดินแบบออกมาได้อย่างสมบูรณ์แบบ รวมถึง ทาชกับโคดี้ที่เป็นคู่แฝด ก็ได้รับคำชมเช่นเดียวกัน เมื่อพวกเธอทั้งสองเดินแบบออกมาพร้อมกัน ในขณะที่ จัสติน, โครี่แอน และเจีย ถูกตำหนิในการเดินอย่างหนัก  สำหรับการคัดตัวของลาควอน สมิทธิ์ ทาเทียน่า, บินต้า, คริสเลี่ยน และมาริสซ่า ได้รับคำชมในการเดินเป็นอย่างมาก ในขณะที่ แอรี่แอน ได้รับคำชมในเรื่องบุคลิกภาพ แต่ถูกวิจารณ์ในเรื่องของการต่อผมของเธอที่ยาวจนเกินไป สตาร์ ถูกตำหนิว่าเดินแบบออกมาไม่ดีนัก และไคล์ ที่ได้รับคำชมในเรื่องของลุคส์ที่ดูเท่ เหมือนผู้ชาย แต่ อาจจะไม่เหมาะกับแบรนด์ของ ลาควอน
ในห้องตัดสิน สาวๆได้เข้ามาพบกับคณะกรรมการเพื่อสัมภาษณ์แบบตัวต่อตัว รวมถึงวิจารณ์ภาพถ่ายคอมป์การ์ดของพวกเธอ เมื่อการสัมภาษณ์เสร็จสิ้น ริต้า จึงได้เปิดเผยถึง ของรางวัลสำหรับฤดูกาลนี้ วันต่อมา พวกเธอทั้งหมดได้เดินทางมายังสถานที่จัดงานปาร์ตี้แบบวีไอพี แต่ จะมีผู้เข้ารอบเพียงแค่ สิบสี่คนเท่านั้นที่จะได้เข้าไปในงาน โดยสาวๆจะได้ทราบจาก พนักงานรักษาความปลอดภัยที่ยืนอยู่หน้าร้าน หลังจากนั้น สาวๆทั้ง 14คน จึงได้เดินแบบเพื่อโชว์ตัวในงานปาร์ตี้
ช่างถ่ายภาพ: มาสซิโม่ แคมพาน่า
แขกรับเชิญพิเศษ: ไทรา แบงส์, ฟิลลิปส์ ไพลน์, ลาควอน สมิทธิ์, ไคล์ ไบรอัน
ข้อมูลการออกอากาศ > Lights, Camera, Catwalk

ออกอากาศ 19 ธันวาคม 2559
หลังจากผู้เข้าแข่งขัน 14คนสุดท้าย ได้เดินทางเข้ามาในบ้านพักของฤดูกาลนี้แล้ว พวกเธอได้รับข้อความวิดีโอจาก ริต้า ที่ได้แจ้งให้สาวๆทราบว่า พวกเธอจะได้รับการฝึกสอนเดินแบบจาก สุดยอดนางแบบชื่อดัง สเตซี่ แม็คเคนซี่ หลังจากนั้น พวกเธอได้เดินทางมาที่ย่านฮาร์เล็ม และได้พบกับ สเตซี่ โดย สเตซี่ ได้ให้สาวๆแบ่งออกเป็นสองกลุ่ม แล้วเดินแบบแข่งกัน สาวๆส่วนใหญ่ทำออกมาได้ดี ในขณะที่ จัสติน และ ไคล์ ถูกวิจารณ์ว่าดูกังวลและดูเดินได้อ่อนที่สุดจากสาวๆทั้งหมด เมื่อสาวๆได้กลับมาถึงบ้านพัก สเตซี่ ได้เข้ามาพบกับพวกเธออีกครั้ง ซึ่งเธอได้เข้ามาแบ่งปันประสบการณฺ์ของการเริ่มต้นการเป็นนางแบบให้กับสาวๆฟัง ซึ่งหลังจากได้รับฟังเรื่องราวแล้วนั้น ทำให้สาวๆถึงกับร้องให้ออกมา อีกทั้ง สเตซี่ยังได้มาฝึกสอนการเดินแบบให้กับสาวๆที่บ้านพักอีกครั้ง
สาวๆได้เดินทางมาที่ มาร์กี้ ไนท์คลับย่านเชลซี และได้พบกับ ดรูว์ เอลเลียต โดยเขาแจ้งให้สาวๆทราบถึงรายละเอียดในครั้งนี้ว่า พวกเธอจะต้องเดินแบบบนรันเวย์ และเมื่อเดินมาถึงปลายรันเวย์ พวกเธอจะต้องล้มตัวลงบนฝูงชนที่กำลังรอรับอยู่ด้านล่าง และโพสท่า เพื่อถ่ายภาพประจำสัปดาห์ โดยก่อนการเดินแบบ ลอว์ โรช ได้พา เซนดายา นักแสดงชื่อดัง มาพบกับสาวๆ โดย เซนดายา จะมาเป็นคนตัดสินว่า สาวๆที่ทำให้เธอประทับใจมากที่สุด จะได้ถ่ายภาพคู่ร่วมกับเธอ เพื่อเผยแพร่ลงบนสังคมออนไลน์ สำหรับการถ่ายภาพ สาวๆส่วนใหญ่ทำออกมาได้ดี ในขณะที่ จัสติน ถูกตำหนิว่า โพสท่ากางขาออกมามากเกินไป โครี่แอน โพสท่าเคลื่อนไหวออกมาดูน่าอึดอัด และคริสเลี่ยน หลับตาตลอดการถ่ายภาพ
ในห้องตัดสิน กรรมการประทับใจกับภาพถ่ายของ เจีย, บินต้า, ไคล์, คอร์ทนีย์, มาริสซ่า, ทาช และทาเทียน่า โดยเฉพาะ โคดี้ ถ่ายภาพออกมาดูเหมือนสุดยอดนางแบบ ทำให้เธอถูกเรียกชื่อเป็นคนแรก ในขณะที่ เพจ และ อินเดีย ได้รับคำวิจารณ์ที่แตกต่างกันออกไป เชริช ถูกวิจารณ์ว่า โครงหน้าที่ถ่ายออกมาไม่ใช่มุมที่ดีของเธอ คริสเลี่ยน ถูกตำหนิว่าถ่ายภาพออกมาดูไม่โดดเด่น และมีข้อแก้ตัวกับคณะกรรมการ จัสตินและโครี่แอน ต้องตกเป็นสองคนสุดท้าย เนื่องจาก ภาพของจัสติน กรรมการคิดว่าใบหน้าเธอดูสวยเป็นอย่างมาก แต่การโพสท่าดูเป็นพื้นฐานเกินไป และโครี่แอน ถ่ายภาพออกมาไม่แสดงถึงตัวตน และไม่ขายชุดที่ใส่ สุดท้ายแล้ว โครี่แอน ได้ไปต่อในการแข่งขัน ทำให้ จัสติน ต้องถูกส่งกลับบ้านเป็นคนแรก
ผู้ที่ถูกเรียกชื่อคนแรก: โคดี้ เวลส์
ผู้ที่ตกเป็นสองคนสุดท้าย: จัสติน บิติค่อน และ โครี่แอน โรเบิร์ตส์
ผู้ที่ถูกคัดออก: จัสติน บิติค่อน
ช่างถ่ายภาพ: ปีเตอร์ เฮนเก็ต
แขกรับเชิญพิเศษ: เซนดายา, สเตซี่ แม็คเคนซี่
ข้อมูลการออกอากาศ > Make Your Mark

ออกอากาศ 26 ธันวาคม 2559
เมื่อกลับมาถึงบ้านพัก สาวๆต่างร่วมแสดงความยินดีกับ โคดี้ ที่ถูกเรียกชื่อเป็นคนแรกจากภาพที่ดีที่สุดในสัปดาห์ก่อน ในขณะที่ คอร์ทนีย์ รู้สึกว่า โคดี้และทาช ที่เป็นฝาแฝด มีความมั่นใจในตัวเองมากจนเกินไป ในคืนนั้น คอร์ทนีย์ รู้สึกไม่สบาย จึงอยากที่จะนอนพัก แต่สาวๆได้พูดคุยกันเสียงดังในห้องที่เธอนอน จนทำให้เกิดการโต้เถียงระหว่าง คอร์ทนีย์ และ มาริสซ่า วันต่อมา สาวๆได้เดินทางมาพบกับ ดรูว์ และ ริต้า โดยริต้าได้แจ้งให้สาวๆทราบว่า ก่อนที่จะถ่ายภาพประจำสัปดาห์กันนั้น พวกเธอจะต้องได้รับการแปลงโฉม จากร้านของ แซลลี่ เฮิร์ชเบอร์เกอร์ก่อน เพื่อให้ออกมาดูแสดงถึงความเป็นตัวตนที่ชัดเจนของแต่ละคนมากที่สุด ในการแปลงโฉมนั้น สาวๆส่วนใหญ่รู้สึกพอใจกับรูปโฉมใหม่ มีเพียง เชริช ที่รู้สึกไม่พอใจกับการที่จะต้องย้อมผมเป็นสีแดงเพลิง และทาช ที่รู้สึกว่า การตัดผมสั้น ไม่ใช่ตัวตนของเธอเลย
หลังจากการแปลงโฉมเสร็จ พวกเธอได้พบกับ แอชลีย์ ที่มาโพสท่าสาธิตให้กับสาวๆในการถ่ายภาพในครั้งนี้ โดยพวกเธอจะต้องเปลือยกายทั้งหมด โดยโพสท่ากับม่านไข่มุก และเครื่องประดับที่ทำจากไข่มุกเท่านั้น พวกเธอได้ถูกแบ่งกลุ่มออกเป็นดังนี้
ในการถ่ายภาพ กลุ่มของสาวๆทำออกมาได้ดี มีเพียงกลุ่มของ คริสเลี่ยน, เชริช และบินต้า เท่านั้นที่ถูก ดรูว์ ตำหนิ ในขณะที่ อินเดีย รู้สึกไม่สบายใจที่จะต้องเปลือยกายถ่ายภาพ และ ทาช ถูกช่างภาพตำหนิว่า โพสท่าบังรูปร่างของเธอเอง และดูไม่เชื่อมต่อกับคอร์ทนีย์ และเจีย
ในห้องตัดสิน กรรมการประทับใจกับภาพถ่ายของโคดี้, โครี่แอน, ไคล์, ทาเทียน่า, มาริสซ่า, เพจ และทาช โดยเฉพาะอย่างยิ่ง คอร์ทนีย์ ถ่ายภาพออกมาได้งดงาม และใบหน้าของเธอดูไร้ที่ติ ทำให้เธอถูกเรียกชื่อเป็นคนแรก ในขณะที่ อินเดีย ก็ได้รับคำชมเป็นอย่างมากเช่นเดียวกัน กับสีผมใหม่ที่ดูโดดเด่น แต่ถูกตำหนิว่า ตอนถ่ายภาพ ดูขาดความมั่นใจ บินต้า ถูกวิจารณ์ว่า ท่าโพสบดบังรูปร่างของเธอจนหมด และดูไม่มีคอ เจีย ถ่ายภาพออกมาดูไม่เป็นนางแบบ คริสเลี่ยน ต้องตกเป็นสองคนสุดท้ายครั้งแรก เนื่องจาก ภาพถ่ายของเธอออกมาดูเป็นแคตตาล็อก ร่วมกับ เชริช ที่ถูกวิจารณ์อย่างหนักว่า การแสดงสีหน้า และการเกร็งมือในภาพดูน่าอึดอัด สุดท้ายแล้ว คริสเลี่ยน ได้รับโอกาสแก้ตัวให้ไปต่อในการแข่งขัน ทำให้ เชริช ต้องถูกส่งกลับบ้านเป็นคนที่สอง
ผู้ที่ถูกเรียกชื่อคนแรก: คอร์ทนีย์ เนลสัน
ผู้ที่ตกเป็นสองคนสุดท้าย: คริสเลี่ยน รอดริเกซ และ เชริช วอเตอรส์
ผู้ที่ถูกคัดออก: เชริช วอเตอรส์
ช่างถ่ายภาพ: เอลเลน วอน อันเวิร์ธ
แขกรับเชิญพิเศษ: แซลลี่ เฮิร์ชเบอร์เกอร์
ข้อมูลการออกอากาศ > Major Key Alert

ออกอากาศ 2 มกราคม 2560
เมื่อกลับถึงบ้านพัก สาวๆส่วนใหญ่แสดงความยินดีกับ คอร์ทนีย์ ที่ถูกเรียกชื่อเป็นคนแรกในสัปดาห์ก่อน ในขณะที่ ทาช รู้สึกว่า คอร์ทนีย์มีกลยุทธิ์ที่จะทำให้ตัวเองดูเป็นผู้ถูกกระทำ จากการโต้เถียงอยู่เสมอ และคริสเลี่ยน รู้สึกกังวลกับคำวิจารณ์จากคณะกรรมการที่ว่า เธอดูเซ็กซี่มากเกินไป และไม่เป็นนางแบบแฟชั่นชั้นสูง วันต่อมา พวกเธอได้เดินทางไปพบกับ ริต้า และ ดีเจ คาเล็ด ผู้เชี่ยวชาญด้านสังคมออนไลน์ ซึ่งการแข่งขันชิงรางวัลในครั้งนี้ พวกเธอจะมีเวลา 30นาที ในการเดินออกไปตามถนนในนิวยอร์ก โดยใส่ชุดชั้นในจาก เทเซนิส เพื่อถ่ายทอดสดวิดีโอสแนปแช็ต เป็นเวลา 10วินาที ซึ่งผู้ชนะจะได้มีโอกาสในการเดินแบบบนรันเวย์ที่กำลังจะเกิดขึ้น ให้กับ แบรนด์ เทเซนิส ที่ ประเทศอิตาลี โดยสาวๆได้จังคู่กันดังนี้
สาวๆส่วนใหญ่ทำออกมาได้ดี ในขณะที่ คู่ของคอร์ทนีย์และบินต้า ประสบปัญหาในการทำงานร่วมกัน สุดท้ายแล้ว คอร์ทนีย์ เป็นผู้ที่ชนะในการแข่งขันในครั้งนี้ โดยหลังจากการแข่งขัน และเดินทางกลับบ้านพัก ได้เกิดการโต้เถียงกันอีกครั้งระหว่าง บินต้าและคอร์ทนีย์
วันต่อมา ดรูว์ เอลเลียต ได้แนะนำให้สาวๆรู้จักกับ มิคกี้ บอดร์ดแมน ผู้กำกับด้านแฟชั่นจากนิตยสาร เปเปอร์ โดยเขาได้แจ้งให้สาวๆทราบว่า ในคืนนี้ พวกเธอจะได้เข้าร่วม ปาร์ตี้วีไอพี ของ นิตยสารเปเปอร์ ซึ่งพวกเธอจะต้องบอกเล่าเรื่องราวจากงานปาร์ตี้ ผ่านออกมาทางภาพถ่าย 3ช็อท ที่พวกเธอจะต้องเป็นคนถ่ายภาพเองจากกล้องของโทรศัพท์มือถือ หลังจากที่สาวๆเลือกชุด และอยู่ในระหว่างแต่งหน้าทำผมนั้น ได้มีวิดีโอข้อความจาก ริต้า โดยเธอได้ส่ง แจสมิน แซนเดอร์ นางแบบสาวสวย ที่สามารถใช้สังคมออนไลน์สร้างแบรนด์ที่โดดเด่นให้กับตัวเองได้ มาช่วยให้คำปรึกษาแก่สาวๆ ในงานปาร์ตี้ สาวๆต่างแยกย้ายกันออกไปถ่ายภาพบอกเล่าเรื่องราวที่แตกต่างกัน ในขณะที่ ทาช ได้ดื่มและพูดคุยกับผู้คนไปเรื่อยเปื่อย จนลืมให้ความสำคัญกับการแข่งขัน
ในห้องตัดสิน กรรมการประทับใจภาพถ่ายของทาเทียน่า, เจีย และบินต้า เป็นอย่างมาก เพจ ได้รับคำชมว่าภาพถ่ายดูออกมาเป็นแฟชั่นชั้นสูง และคริสเลี่ยน ถ่ายภาพออกมาได้อย่างยอดเยี่ยม น่าทึ่ง และดูมีพัฒนาการจากครั้งก่อนๆ เธอจึงถูกเรียกชื่อเป็นคนแรก ในขณะที่ คอร์ทนีย์ ได้รับคำชมในท่าโพส แต่ถูกตำหนิว่า เธอมักจะพร่ำบ่นสิ่งต่างๆมากจนเกินไป อินเดีย ได้รับการตอบรับที่ดี แต่ถูกวิจารณ์ว่า เลือกภาพที่ถ่ายแบบกลุ่มมาเยอะจนเกินไป โคดี้ ถูกตำหนิว่าในงานปาร์ตี้ เธออยู่ติดกับ ทาช คู่แฝดมากเกินไป จนตัวเธอดูไม่โดดเด่น ไคล์และมาริสซ่า ได้รับคำวิจารณ์ที่แตกต่างกันออกไป โครี่แอน ต้องตกเป็นสองคนสุดท้าย เนื่องจาก ผลงานโดยรวมที่ผ่านมาไม่คงที่ และภาพในครั้งนี้ยังดูขาดการเชื่อมต่อกับบุคคลอื่นในภาพ รวมถึงไม่สื่อเรื่องราวใดๆเลย ร่วมกับ ทาช ที่ถ่ายภาพออกมาธรรมดา ดูน่าผิดหวัง และทุกสิ่งทุกอย่างในภาพดูราคาถูก สุดท้ายแล้ว กรรมการได้ให้โอกาส โครี่แอน อีกครั้ง ทำให้ ทาช ต้องถูกส่งกลับบ้านเป็นคนที่สาม
ผู้ที่ถูกเรียกชื่อคนแรก: คริสเลี่ยน รอดริเกซ
ผู้ที่ตกเป็นสองคนสุดท้าย: โครี่แอน โรเบิร์ตส์ และ ทาช เวลส์
ผู้ที่ถูกคัดออก: ทาช เวลส์
แขกรับเชิญพิเศษ: ดีเจ คาเล็ด, มิคกี้ บอร์ดแมน, แจสมิน แซนเดอร์
ข้อมูลการออกอากาศ > Avant Garde

ออกอากาศ 9 มกราคม 2560
เมื่อกลับถึงบ้านพัก โคดี้ รู้สึกเสียใจที่ ทาช ต้องถูกคัดออกจากการแข่งขัน ในขณะที่ คริสเลี่ยน ดีใจเป็นอย่างมากที่ถูกเรียกชื่อเป็นคนแรกในสัปดาห์ก่อน ในขณะเดียวกัน โครี่แอน รู้สึกว่าต้องทำให้ดีขึ้นหลังจากนี้ให้มากกว่าเดิม วันต่อมา ลอว์ โรช ได้เดินทางมาหาสาวๆที่บ้านพัก เพื่อให้คำแนะนำสาวๆเกี่ยวกับสไตล์การแต่งกายแบบเฉพาะตัวของแต่ละคน ที่จะสื่อถึง แบรนด์และบุคลิกได้อย่างชัดเจนที่สุด ซึ่งสาวๆได้ให้คำจำกัดความสไตล์การแต่งตัวกันดังนี้
| นางแบบ | สไตล์ |
| --- | --- |
บินต้า: เซ็กซี่แบบชนชั้นสูง
โคดี้: ทอมบอยแบบทันสมัย
โครี่แอน: นางแบบกล้าที่จะแตกต่าง
คอร์ทนีย์: แฟชั่นแนวดิบยุค 90's
เจีย: ฮิปปี้แบบทันสมัย
อินเดีย: ร็อคแบบหญิงสาว
คริสเลี่ยน: เสน่ห์แบบร้อนแรง
ไคล์: สลับได้ทั้งหญิงและชาย
มาริสซ่า: สดชื่นและสะอาดตา
เพจ: สาวน้อยในเมืองใหญ่
ทาเทียน่า: นางแบบทันสมัย
หลังจากนั้น ลอว์ ได้ให้เวลาสาวๆ สิบห้านาที เพื่อเลือกชุด และแต่งตัวให้ตรงกับสไตล์ของตนเอง เพื่อเดินแบบและนำเสนอถึงตัวตน สาวๆส่วนใหญ่ทำออกมาได้ดี และ ทาเทียน่า เป็นผู้ที่ทำได้ดีที่สุด เธอจึงเป็นผู้ชนะ โดยจะได้รับรองเท้าในคอลเล็คชั่นที่ ลอว์ ออกแบบ เป็นของรางวัล
วันต่อมา สาวๆได้เดินทางมาที่ แอสโซซิเอท ซูเปอร์มาร์เก็ต ย่านฮาร์เล็ม เพื่อถ่ายภาพประจำสัปดาห์ โดยในครั้งนี้ พวกเธอจะได้ถ่ายภาพแนวแฟชั่นชั้นสูง โดยสวมชุดแนว อวองค์-การ์ด ที่ออกแบบโดย นิโคล่า ฟอร์มิเช็ตตี้ ดีไซน์เนอร์ชื่อดังที่ออกแบบชุดให้กับ เลดี้ กาก้า ในการถ่ายภาพนั้น โคดี้, เพจ, บินต้า, โครี่แอน, อินเดีย, คอร์ทนีย์, มาริสซ่า และทาเทียน่า ทำออกมาได้อย่างน่าประทับใจ ในขณะที่ คริสเลี่ยน, เจีย และไคล์ ต้องพยายามอย่างหนัก เนื่องจากชุดที่ใส่ และรองเท้าที่ส้นสูงมาก
ทำให้โพสท่าออกมาได้อย่างยากลำบาก
ในห้องตัดสิน กรรมการรักภาพของอินเดีย, เพจ, มาริสซ่า, บินต้า และทาเทียน่า เป็นอย่างมาก รวมถึงภาพของ โคดี้ ก็ได้รับคำชมเช่นเดียวกัน ว่าดูน่าทึ่ง และดูเป็นแฟชั่นชั้นสูงอย่างสมบูรณ์แบบ อย่างไรก็ตาม คณะกรรมการต้องตกตะลึงกับภาพถ่ายของ โครี่แอน ที่ถึงแม้ว่าเธอจะใส่ชุดที่ยาว และโพสท่าได้ยาก แต่กลับสามารถถ่ายภาพออกมาได้อย่างแข็งแกร่งที่สุด เธอจึงถูกเรียกชื่อเป็นคนแรกในสัปดาห์นี้  คอร์ทนีย์  ได้รับคำวิจารณ์ที่ดีในภาพเช่นกัน แต่เป็นอีกครั้งที่เธอถูกวิจารณ์ในเรื่องของทัศนคติ ในขณะที่ คริสเลี่ยน ทำให้กรรมการผิดหวังกับภาพถ่าย เนื่องจากเธอดูกลืนหายไปในชุดที่ใส่ และในระหว่างที่ ริต้า กำลังเรียกชื่อจนเหลือสามคนสุดท้าย เธอได้ตัดสินใจหันกลับไปปรึกษากับคณะกรรมการอีกครั้ง ถึงการเลือกคนที่จะต้องถูกคัดออก ซึ่ง ริต้า ได้กล่าวว่า เป็นการตัดสินใจที่ยากที่สุด เจีย ต้องตกเป็นสองคนสุดท้าย เนื่องจาก ภาพถ่าย ที่ดูไร้ชีวิตชีวา และไม่สื่อถึงอารมณ์ของความเป็นนางแบบ ร่วมกับ ไคล์ ที่ภาพถ่ายในครั้งนี้ออกมาไม่ถูกใจคณะกรรมการ รวมถึงเธอยังมีลุคส์แบบเดียว ซึ่งดูไม่หลากหลาย จนในบางครั้งเข้าไม่ถึงตัวตน และบุคลิกของเธอ สุดท้ายแล้ว ไคล์ ได้รับโอกาสแก้ตัวอีกครั้ง ทำให้ เจีย ต้องถูกส่งกลับบ้านเป็นคนที่สี่
ผู้ที่ถูกเรียกชื่อคนแรก: โครี่แอน โรเบิร์ตส์
ผู้ที่ตกเป็นสองคนสุดท้าย: เจีย ฮาร์ดแมน และ ไคล์ แม็คคอย
ผู้ที่ถูกคัดออก: เจีย ฮาร์ดแมน
ช่างถ่ายภาพ: แจ็ค วอเตอร์ล็อท
แขกรับเชิญพิเศษ: นิโคล่า ฟอร์มิเช็ตตี้
ข้อมูลการออกอากาศ > Out For The Count

ออกอากาศ 16 มกราคม 2560
เริ่มต้นสัปดาห์นี้ แอชลีย์ เกรแฮม ได้เข้ามาหาสาวๆที่บ้านพัก และร่วมกันรับประทานอาหารมื้อค่ำเพื่อสุขภาพ พร้อมกับพูดคุยกับสาวๆ หลังจากที่ แอชลีย์ กลับไปแล้ว บินต้า ได้อยากที่จะให้สาวๆทุกคนช่วยกันทำความสะอาดบ้านพัก แต่ในขณะที่ บินต้า กำลังทำความสะอาดอยู่นั้น สาวๆคนอื่นกลับนั่งคุยกัน จึงทำให้เกิดการโต้เถียงกันอย่างรุนแรงระหว่าง บินต้า และ ทาเทียน่า ต่อมา ไคล์ และ มาริสซ่า ได้ปลีกตัวมาอยู่ด้วยกันเพียงสองคน จึงเกิดช่วงเวลาแห่งความโรแมนติกขึ้น พวกเธอจึงได้จูบกันและกัน
วันต่อมา พวกเธอได้เดินทางมาพบกับ แอชลีย์ อีกครั้ง ซึ่งเธอได้แจ้งให้สาวๆทราบว่า การแข่งขันชิงรางวัลในครั้งนี้ จะเป็นการถ่ายภาพขณะกระโดดบน แทรมโพลีน ซึ่งพวกเธอจะมีโอกาสได้ถ่ายภาพเพียงแค่ช็อทเดียวเท่านั้น สาวๆส่วนใหญ่ทำออกมาได้ไม่ค่อยดีนัก แต่ เพจ สามารถถ่ายภาพออกมาได้อย่างน่าประทับใจ เหมือนกับภาพโฆษณา ไนกี้ เธอจึงเป็นผู้ชนะในครั้งนี้ โดยเธอจะได้รับการนวดผ่อนคลาย เป็นของรางวัล ซึ่งเธอได้เลือก ทาเทียน่า ร่วมแบ่งปันกับของรางวัลในครั้งนี้ด้วย
ช่างถ่ายภาพ: มาสซิโม่ แคมพาน่า
การถ่ายภาพในสัปดาห์นี้ จะเป็นการถ่ายภาพแฟชั่นชั้นสูง โดยพวกเธอจะต้องขยับร่างกายและ ชก มวย เพื่อสร้างความสมดุลและการเชื่อมต่อ ให้เข้ากับ สุดยอดนางแบบชื่อดัง ชาแนล อีมาน ที่จะมาร่วมถ่ายภาพในครั้งนี้ด้วย ในการถ่ายภาพนั้น สาวๆส่วนใหญ่ทำออกมาได้ดี ในขณะที่ ไคล์ ถูกตำหนิว่า เธอโพสท่ามากเกินไป และถ่ายภาพออกมาแค่เพียงมิติเดียว และ คริสเลี่ยน ที่ต้องพยายามอย่างหนัก เมื่อเธอไม่สามารถถ่ายทอดอะไรออกมาได้เลย
ในห้องตัดสิน กรรมการรักภาพของโคดี้, คอร์ทนีย์, มาริสซ่า, ทาเทียน่า และเพจ เป็นอย่างมาก โครี่แอน ถ่ายภาพออกมาได้น่าประทับใจอีกครั้ง เนื่องจากในภาพเธอดูแข็งแกร่ง และออกจากจุดปลอดภัย เธอจึงถูกเรียกชื่อเป็นคนแรก บินต้า ได้รับคำชมในภาพถ่ายที่ดูมีพลัง แต่ถูกตำหนิเรื่องของตัวตนของเธอ อินเดีย ถูกวิจารณ์อย่างหนักว่า เธอดูไม่โดดเด่นในภาพ และมีข้อแก้ตัวกับคณะกรรมการ อย่างไรก็ตาม ไคล์ ต้องตกเป็นสองคนสุดท้ายอีกครั้ง เนื่องจากกรรมการ กังวลว่า เธอจะมีลุคส์ที่หลากหลายได้มากกว่านี้หรือไม่ในวงการแฟชั่น ร่วมกับ คริสเลี่ยน ที่ถูกตำหนิว่า ห่อตัวในภาพมากเกินไป ทำให้ชาแนล ดูโดดเด่นกว่าตัวเธอ และกรรมการยังกังวลอีกด้วยว่า เธอจะไม่สามารถพัฒนาไปได้ไกลกว่านี้อีกแล้ว ในที่สุด หลังจากยืนเป็นสองคนสุดท้ายติดกันครั้งที่สอง ไคล์ ได้ไปต่อในการแข่งขัน ทำให้ คริสเลี่ยน ต้องถูกส่งกลับบ้านเป็นคนที่ห้า
ผู้ที่ถูกเรียกชื่อคนแรก: โครี่แอน โรเบิร์ตส์
ผู้ที่ตกเป็นสองคนสุดท้าย: ไคล์ แม็คคอย และ คริสเลี่ยน รอดริเกซ
ผู้ที่ถูกคัดออก: คริสเลี่ยน รอดริเกซ
ช่างถ่ายภาพ: ปีเตอร์ แฮงเก็ต
แขกรับเชิญพิเศษ: ชาแนล อีมาน